En 25-årig beboer på Udrejsecenter Kærshovedgård er fredag blevet dømt for farlig vold mod en anden beboer. For femte gang udvises han af Danmark, oplyser Midt- og Vestjyllands Politi.

Men manden kan ikke sendes hjem på grund af forholdene i Libyen, hvor han kommer fra.

De tidligere domme drejer sig blandt andet om røveri og om forsøg på røveri. Den 25-årige er også blevet dømt for at have fremsat dødstrusler mod en fængselsfunktionær.

Sa udvisningerne ikke ikke effektueres, opholder han sig i udrejsecentret.

Retten i Herning har denne gang idømt manden fængsel i et år.

Han har dog straks anket dommen til Vestre Landsret. Han nægter sig skyldig i at have begået farlig vold.

Ifølge dommen stak han den anden beboer i ansigtet og på halsen med en hobbykniv i forbindelse med en episode i september.

Under retsmødet fredag vidnede offeret, som har tydelige ar på kinden, næsen og halsen, oplyser Midt- og Vestsjællands Politi.